ሽረ እንዳሥላሴ የሚጫወትበትን ሜዳ አሳውቋል
አዲሱ የፕሪምየር ሊግ ክለብ ሽረ እንዳስላሴ በራሱ ሜዳ ጨዋታዎችን እንደሚከናውን ለሶከር ኢትዮጵያ ገልጿል።በስታድየሙ ጥራት ዙሪያ ለቀረበላቸው ጥያቄ ምላሽ የሰጡት የክለቡ ስራ አስኪያጅ አቶ ተስፋዬ ሀዱሽ ሜዳው በሳር የተሸፈነ ባይሆንም ጨዋታ ለማከናወን እጅግ በቂ መሆኑን እና ስታድየሙ የተመልካች መቀመጫዎች የተዘጋጁለት ከዛም በተጨማሪ ሁለት የመልበሻ ክፍሎች ፣ ከ8 በላይ የመታጠቢያ ቤቶች እና የህዝብ መፀዳጃ ቤትን ያካተተ ከመሆኑም በላይ አምስት የመግቢያ በሮችም እንዳሉት አስረድተዋል። ስራ አስኪያጁ ጨምረውም  የስታድየሙ ቀሪ ግንባታዎች እየተከናውኑ መሆናቸውን እና ውድድሩ ከመጀመሩ በፊት እንደሚጠናቀቁም ገልፀዋል።